PMIndiaData/PMIndiaSum huggingface dataset:
પ્રધાનમંત્રીની ગ્રામીણ વિકાસ ફેલો સાથે વાતચીત

પ્રધાનમંત્રી શ્રી નરેન્દ્ર મોદીએ ગ્રામીણ વિકાસ મંત્રાલયના પ્રધાનમંત્રી ગ્રામીણ વિકાસ ફેલો (પીએમઆરડીએફ) યોજના અંતર્ગત ગ્રામીણ ક્ષેત્રોમાં કામ કરી રહેલા 230 થી વધુ યુવાનો સાથે વાતચીત કરી. આ દરમિયાન 11 યુવા પ્રતિભાગીઓએ સુદૂર, ગ્રામીણ, જનજાતીય અને ડાબેરી ઉગ્રવાદથી પ્રભાવિત ક્ષેત્રોમાં વિભિન્ન વિષયો પર કરાઈ રહેલા પોતાના કાર્યોનું સંક્ષિપ્ત વિવરણ રજૂ કર્યું. તેમાં મહિલા સશક્તીકરણ, માતૃ તેમજ શિશુ સ્વાસ્થ્ય દેખભાળ, શિક્ષણ, પોષણ, રોજગાર, સ્વચ્છ ભારત, એક ભારત શ્રેષ્ઠ ભારત, શાસનમાં લોકોની ભાગીદારી જેવા વિષયો પણ સામેલ છે. આ ઉપરાંત, પ્રધાનમંત્રી સાથે એક પરિચર્ચા સત્ર દરમિયાન તેમના પ્રતિભાગીઓએ પૂર્વોત્તર ક્ષેત્રના વિકાસ, ગ્રામીણ શિક્ષા, જનજાતીય વિકાસ, જૈવિક ખેતી અને દિવ્યાંગોના કલ્યાણ જેવા વિષયો પર પોતાના વિચાર રજૂ કર્યા. પ્રધાનમંત્રીએ આ દરમિયાન એ પત્રનું પણ સ્મરણ કર્યું, જેને તેમણે બધા ફેલોને લખીને ‘નરેન્દ્ર મોદી એપ’ પર તેની પ્રતિક્રિયા માંગી હતી. તેમણે ફેલો તરફથી મોટી સંખ્યામાં પ્રતિક્રિયાઓ મળી તેની સરાહના કરી અને ખાસ કરીને એ વાત પર ભાર મૂક્યો કે આ પ્રતિક્રિયાઓમાં એક પણ ફરીયાદ નહોતી. પ્રધાનમંત્રીએ કહ્યું કે આજે અપાયેલી પ્રસ્તુતિઓ અને સાથો-સાથ તેમને પ્રાપ્ત પ્રતિક્રિયાઓથી ‘જનતાની ભાગીદારી’ની થીમ ઉભરીને સામે આવી છે. તેણે વિશેષ ભાર આપતા કહ્યું કે આ બદલાવ લાવવાના પ્રયાસોનું સર્વાધિક મહત્વપૂર્ણ પાસું બની શકે છે. શ્રી નરેન્દ્ર મોદીએ પોતાના સમકક્ષ લોકો તેમજ પરિવારના દબાણ છતા દેશના ગ્રામીણ તથા પછાત ક્ષેત્રોમાં સમર્પણ અને લગનીથી કામ કરવા માટે પ્રતિભાગીઓની પ્રશંસા કરી. પ્રધાનમંત્રીએ ‘એમપીઆઈડીએફ’ પહેલને વધુ શ્રેષ્ઠ બનાવવા માટે વિશિષ્ટ ભલામણો અને અભિપ્રાયો આમંત્રિત કરી. પ્રધાનમંત્રીએ આ પ્રસંગે ‘સિક્રેપ્ટીંગ ચેન્જ’ નામના એક પુસ્તકનું વિમોચન કર્યું, જેમાં દેશ ભરમાં ‘પીએમઆરડી’ ફેલો દ્વારા કરવામાં આવી રહેલા કાર્યોનો સાર દર્શાવવામાં આવ્યો છે. આ પ્રસંગે કેન્દ્રીય ગ્રામીણ વિકાસ મંત્રી શ્રી ચૌધરી બિરેન્દ્રસિંહ પણ સામેલ હતા.
કોપનહેગનમાં ભારતીય સમુદાય સાથે પ્રધાનમંત્રીશ્રીનો વાર્તાલાપ

પ્રધાનમંત્રી શ્રી નરેન્દ્ર મોદીએ, ડેન્માર્કના પ્રધાનમંત્રી મહામહિમ. કુ. મેટ્ટે ફ્રેડરિકસેન સાથે કોપનહેગનમાં બેલા સેન્ટર ખાતે ભારતીય સમુદાયને સંબોધિત કર્યા અને તેમની સાથે વાર્તાલાપ કર્યો. ડેનમાર્કમાં ભારતીય સમુદાયના 1000થી વધુ સભ્યો સામેલ હતા જેમાં વિદ્યાર્થીઓ, સંશોધકો, વ્યાવસાયિકો અને વેપારી વ્યક્તિઓનો સમાવેશ થાય છે, એ સૌએ આ કાર્યક્રમમાં ભાગ લીધો હતો. પ્રધાનમંત્રી શ્રી મોદીએ પ્રધાનમંત્રી ફ્રેડરિકસેનની ભારતીયો પ્રત્યેની હૂંફ અને આદરની પ્રશંસા કરી હતી અને બંને દેશો હરિયાળી વૃદ્ધિ માટે નવીન ઉકેલો શોધવામાં સાથે મળીને કામ કરી શકે છે. તેમણે ડેનમાર્કમાં ભારતીય સમુદાય દ્વારા ભજવવામાં આવેલી સકારાત્મક ભૂમિકાની પ્રશંસા કરી હતી. તેમણે ભારતની આર્થિક ક્ષમતાને પ્રકાશિત કરી અને વધુ ભારત-ડેનમાર્ક સહયોગને આમંત્રિત કર્યા.
પ્રધાનમંત્રી શ્રી નરેન્દ્ર મોદીએ આજે કરેલી ઉત્કટ અપીલમાં હિંસાના માર્ગે આગળ વધી રહેલા લોકોને શસ્ત્રો હેઠાં મૂકીને બોડો કેડર્સની જેમ મુખ્ય પ્રવાહમાં પાછા ફરવાનું સ્પષ્ટ જણાવી દીધું હતું.

તેમણે જણાવ્યું હતું કે, “પૂર્વોત્તરમાં, નક્સલી વિસ્તારોમાં અથવા જમ્મુ અને કાશ્મીરમાં જે લોકોને હજુ પણ શસ્ત્રો અને હિંસામાં વિશ્વાસ છે તેને હું વિનંતી કરું છુ કે, તેઓ બોડો યુવાનો પાસેથી શીખે અને પ્રેરણા મેળવીને મુખ્યપ્રવાહમાં આવે. તેઓ પરત ફરીને તેમના જીવનની ઉજવણી શરૂ કરે.” જનમેદનીને સંબોધતી વખતે પ્રધાનમંત્રીએ બોડોપા ઉપેન્દ્ર નાથ બ્રહ્માજી, રૂપનાથ બ્રહ્માજી જેવા નેતાઓએ આપેલા યોગદાનને યાદ કર્યું હતું. બોડો સમજૂતી – સૌનો સાથ, સૌનો વિકાસ, સૌનો વિશ્વાસની પ્રતિતિ કરાવે છે પ્રધાનમંત્રીએ બોડો સમજૂતીમાં ખૂબ સકારાત્મક ભૂમિકા નિભાવવા બદલ અખિલ બોડો વિદ્યાર્થી સંઘ (
આબોહવા સંદર્ભે નેતાઓની શિખર મંત્રણા (22-23 એપ્રિલ, 2021)

પ્રધાનમંત્રી શ્રી નરેન્દ્ર મોદી આબોહવા સંદર્ભે નેતાઓની શિખર મંત્રણામાં ભાગ લેશે. અમેરિકાના રાષ્ટ્રપ્રમુખ જોસેફ આર. બાઇડેનના આમંત્રણ પર 22-23 એપ્રિલ 2021ના રોજ વર્ચ્યુઅલ માધ્યમથી આ શિખર મંત્રણાનું આયોજન થઇ રહ્યું છે. પ્રધાનમંત્રી 22 એપ્રિલ 2021ના રોજ ભારતીય સમયાનુસર સાંજે 5.30થી 7.30 કલાક દરમિયાન નેતાઓના સત્ર-1 દરમિયાન “2030 તરફ આગેકૂચમાં આપણા સહિયારા જુસ્સા” પર ટિપ્પણી આપશે. દુનિયાભરમાંથી અંદાજે 40 અન્ય નેતાઓ આ શિખર મંત્રણામાં ભાગ લઇ રહ્યાં છે. તેઓ એવા દેશોનું પ્રતિનિધિત્વ કરશે જેઓ મુખ્ય આર્થિક મંચના સભ્ય છે (ભારત પણ તેમાં સભ્ય છે) અને જેઓ આબોહવા પરિવર્તન બાબતે વધુ સંવેદનશીલ છે, તેમજ અન્ય પણ તેમાં સામેલ રહેશે. આ નેતાઓ આબોહવા પરિવર્તન, આબોહવા સંદર્ભે ઉન્નત પગલાં, આબોહવાની સમસ્યાના શમન અને અનુકૂલન માટે નાણાંનો ઉપયોગ, પ્રકૃતિ આધારિત ઉકેલો, આબોહવા સુરક્ષા તેમજ સ્વચ્છ ઉર્જા માટે ટેકનોલોજીકલ આવિષ્કારો સંદર્ભે પોતાના અભિપ્રાયોનું આદાનપ્રદાન કરશે. આ નેતાઓ કેવી રીતે દુનિયા સહિયારા અને મક્કમ આર્થિક વિકાસ સાથે આબોહવા સંબંધિત ક્રિયાઓને અનુરૂપ થઇ શકે અને સાથે સાથે રાષ્ટ્રીય સંજોગો અને દીર્ધકાલિન વિકાસની પ્રાથમિકતાઓને આદર આપી શકે તે બાબતે પણ ચર્ચા હાથ ધરશે. આ શિખર મંત્રણા આબોહવા સંબંધિત સમસ્યાઓ પર કેન્દ્રિત વૈશ્વિક બેઠકોની શ્રેણીના ભાગરૂપે યોજાઇ રહી છે, જે નવેમ્બર 2021માં
પ્રધાનમંત્રી કલાકાર આયુષ કુંડલને મળ્યા

પ્રધાનમંત્રી શ્રી નરેન્દ્ર મોદીએ આજે કલાકાર આયુષ કુંડલ સાથે મુલાકાત કરી હતી. તેમણે કહ્યું કે આયુષ કુંડલને મળવું તેના માટે અવિસ્મરણીય ક્ષણ છે. તેમણે લોકોને દિવ્યાંગ કલાકારના ચિત્રો જોવા માટે પણ વિનંતી કરી છે. ટ્વીટ્સની શ્રેણીમાં, પ્રધાનમંત્રીએ કહ્યું; "આજે @aayush_kundal ને મળવું એ મારા માટે એક અવિસ્મરણીય ક્ષણ બની. આયુષે જે રીતે પેઇન્ટિંગમાં નિપુણતા મેળવી અને તેના અંગૂઠા વડે તેની લાગણીઓને આકાર આપ્યો તે દરેક માટે પ્રેરણારૂપ છે. અવિરત પ્રેરણા મળતી રહે, તેથી હું તેને
મંત્રીમંડળે ચંદીગઢ હાઉસિંગ બોર્ડ દ્વારા કેન્દ્ર શાસિત પ્રદેશના કર્મચારીઓ માટે સેલ્ફ ફાયનાન્સીંગ હાઉસિંગ સ્કીમ હેઠળ 3930 એપાર્ટમેન્ટની ફાળવણીના સંદર્ભમાં બાંધકામ માટે જમીન આપવાની દરખાસ્તને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે કેન્દ્ર શાસિત પ્રદેશ ચંદીગઢના કર્મચારીઓ માટે સેલ્ફ ફાયનાન્સીંગ સ્કીમ હેઠળ જમીનની ફાળવણીની દરખાસ્તને મંજૂરી આપવામાં આવી છે. મુદ્દા પ્રમાણે વિગતઃ ચંદીગઢના વહિવટી તંત્રએ કેન્દ્ર શાસિત પ્રદેશના કર્મચારીઓ માટે "સેલ્ફ ફાયનાન્સીંગ હાઉસિંગ સ્કીમ-2018" યોજનાને મંજૂરી આપી હતી. આ મુજબ 3,930 આવાસોના બાંધકામ માટે કુલ 73.3 એકર જમીન સુનિશ્ચિત કરવામાં આવી હતી. આમાંથી 11.8 એકર જમીનનો કબજો ચંદીગઢ હાઉસિંગ બોર્ડ દ્વારા લેવામાં આવ્યો છે. ચંદીગઢ હાઉસિંગ બોર્ડે એક તાકીદની દરખાસ્તમાં 61.5 એકર જમીન માટે દરખાસ્ત મૂકી હતી. ચંદીગઢ હાઉસિંગ બોર્ડની આ યોજનાની મુખ્ય અમલીકરણ એજન્સી તરીકે નિમણુંક કરવામાં આવી છે. આ મુજબ ચંદીગઢ હાઉસિંગ બોર્ડે "સેલ્ફ ફાયનાન્સીંગ હાઉસિંગ સ્કીમ-2018" શિર્ષક હેઠળ 99 વર્ષના ભાડાપટ્ટે ચંદીગઢ વહિવટી તંત્રના કર્મચારીઓ માટે 2008માં આવાસ યોજનાની જાહેરાત કરી હતી. મુખ્ય અસરઃ આ તાકીદની યોજનામાં ચંદીગઢ વહિવટી તંત્રના કર્મચારીઓ માટે ફ્લેટનું બાંધકામ સંકળાયેલું હોવાથી કેટલાક બ્લૂ કોલર કામદારોને પ્રોજેક્ટના ગાળા દરમિયાન સરકારની તિજોરી પર બોજો પડે નહીં તે રીતે સીધી અથવા આડકતરી રોજગારી પ્રાપ્ત થશે.
તમિલનાડુમાં ખનીજ તેલ અને ગેસ ક્ષેત્રના મહત્વના પ્રોજેક્ટ્સનો શિલાન્યાસ કરવાના પ્રસંગે પ્રધાનમંત્રીના સંબોધનનો મૂળ પાઠ

વનક્કમ! તમિલનાડુના રાજ્યપાલ શ્રી બનવારી લાલ પુરોહિતજી, તમિલનાડુના મુખ્યમંત્રી શ્રી પલનીસ્વામીજી, તમિલનાડુના નાયબ મુખ્યમંત્રી શ્રી પનીરસેલ્વમજી, કેબિનેટમાં મારા સાથી શ્રી ધર્મેન્દ્ર પ્રધાનજી, મહાનુભવો, દેવીઓ અને સજ્જનો! વનક્કમ! આજે અહિયાં આવીને હું અહોભાવ અનુભવી રહ્યો છું. આજે આપણે સૌ અહીં મહત્વપૂર્ણ તેલ અને ગેસના પ્રોજેક્ટ્સના પ્રારંભની ઉજવણી કરવા એકત્રિત થયા છીએ. આ માત્ર તમિલનાડુ માટે જ જરૂરી નથી પરંતુ સમગ્ર દેશ માટે પણ છે. મિત્રો, મારા વક્તવ્યની શરૂઆત હું બે તથ્યો આપની સાથે વહેંચીને કરીશ કે જે તમને વિચાર કરવા માટે પ્રેરિત કરશે. વર્ષ 2019-20માં, ભારતે પોતાની માંગને પહોંચી વળવા માટે 85 ટકા તેલ અને 53 ગેસની આયાત કરી હતી. શું આપણાં જેવા વૈવિધ્યપૂર્ણ અને પ્રતિભાશાળી દેશે ઊર્જાની આયાત માટે અન્યો ઉપર આટલુ નિર્ભર રહેવું જોઈએ ખરું? હું કોઇની ટીકા નથી કરવા માંગતો પરંતુ હું કહેવા માંગુ છું; કે જો આપણે ઘણા પહેલેથી જ આ વિષયો ઉપર ધ્યાન આપ્યું હોત તો આજે આપણાં મધ્યમ વર્ગની ઉપર આટલો બોજ ના પડત. હવે, ઊર્જાના સ્વચ્છ અને હરિત સ્ત્રોતોની આ દિશામાં કામ કરવું એ આપણાં સૌની સંયુક્ત જવાબદારી છે. ઊર્જા ઉપરની આપણી નિર્ભરતા ઓછી કરીએ. અમારી સરકાર મધ્યમ વર્ગની ચિંતાઓ પ્રત્યે સંવેદનશીલ છે. આ જ કારણ છે કે ભારત હવે ખેડૂતો અને ગ્રાહકોને મદદ કરવા માટે ઇથેનોલ ઉપર વધુ ધ્યાન આપી રહ્યું છે. આ ક્ષેત્રનું નેતૃત્વ કરવા માટે સૌર ઊર્જાનો ઉપયોગ વધારી રહ્યું છે. લોકોના જીવનને ઉત્પાદક અને સરળ બનાવવા માટે જાહેર વાહનવ્યવહારને વધુ પ્રોત્સાહન આપી રહ્યું છે. મધ્યમ વર્ગના પરિવારોને મોટી બચત કરવા સક્ષમ બનાવવા માટે એલઇડી જેવા વૈકલ્પિક સ્ત્રોતોને આવકારી રહ્યું છે. ભારત હવે લાખો લોકોને મદદ કરવા માટે સ્ક્રેપેજ પોલિસી સાથે બહાર આવ્યું છે. પહેલાંની સરખામણીમાં હવે વધારે ભારતીય શહેરોમાં મેટ્રો કવરેજ આવી રહ્યું છે. સોલાર પંપ વધારે વિખ્યાત બની રહ્યા છે. તે ખેડૂતોને મોટા પ્રમાણમાં મદદ કરી રહ્યા છે. લોકોના સહકાર વિના આ શક્ય ના બની શક્યું હોત. વધતી ઊર્જાની માંગને પહોંચી વળવા માટે ભારત કામ કરી રહ્યું છે. ભારત એ ઊર્જાની આયાત ઉપરની આપણી પોતાની નિર્ભરતાને પણ ઘટાડી રહ્યું છે. આ સાથે જ આપણે આપણાં આયાતના સંસાધનોને વૈવિધ્યપૂર્ણ પણ બનાવી રહ્યા છે. મિત્રો, આ બધુ આપણે કઈ રીતે કરી રહ્યા છીએ? ક્ષમતા નિર્માણ દ્વારા. વર્ષ 2019-20 માં, ક્ષમતાને સુધારવામાં આપણે વિશ્વમાં ચોથા નંબર પર હતા. આશરે 65.2 મિલિયન ટનની પેટ્રોલિયમ પેદાશોની નિકાસ કરવામાં આવી છે. આ આંકડો હજી વધારે ઊંચો જવાની અપેક્ષા છે. આપણી કંપનીઓએ દરિયાપારના દેશોમાં ગુણવત્તાયુક્ત ખનીજ તેલ અને ગેસ સંપત્તિઓને હસ્તગત કરવા માટેનું જોખમ ખેડયું છે. આજે, ભારતીય તેલ અને ગેસ કંપનીઓ 27 દેશોમાં અંદાજે બે લાખ સિત્તેર હજાર કરોડ રૂપિયાની કિંમતના રોકાણ સાથે ઉપસ્થિત છે. મિત્રો, આપણે ‘વન નેશન વન ગેસ ગ્રીડ’ની સિદ્ધિ હાંસલ કરવા માટે એક ગેસ પાઇપલાઇન નેટવર્ક વિકસિત કરી રહ્યા છીએ. અમે આગામી પાંચ વર્ષમાં ખનીજ તેલ અને ગેસ ઇન્ફ્રાસ્ટ્રકચરનું નિર્માણ કરવા માટે સાડા સાત લાખ કરોડ રૂપિયાનો ખર્ચ કરવાનું આયોજન કર્યું છે. 407 જિલ્લાઓને આવરી લઈને શહેરી ગેસ વિતરણ નેટવર્કના વિસ્તરણ ઉપર વધુ મજબૂતાઈથી ભાર મૂકવામાં આવી રહ્યો છે. મિત્રો, અમારી ગ્રાહક કેન્દ્રી યોજનાઓ જેવી કે પહેલ (
પૃથ્વી દિવસ પર પ્રધાનમંત્રીનો સંદેશ

પ્રધાનમંત્રી શ્રી નરેન્દ્ર મોદીએ પૃથ્વી દિન પર નીચેનો સંદેશ આપ્યો હતોઃ “પૃથ્વી દિવસ એ ધરતી માતા પ્રત્યે કૃતજ્ઞતા વ્યક્ત કરવાનો તથા આપણા પૃથ્વી ગ્રહને સ્વચ્છ અને હરિયાળો રાખવાનો દ્રઢ સંકલ્પ પ્રતિપાદિત કરવાનો દિવસ છે. વનસ્પતિઓ, પ્રાણીઓ અને પક્ષીઓ સાથે સંવાદિતાપૂર્ણ જીવન જીવવું આપણી ફરજ છે, જેમની સાથે આપણે પૃથ્વી પર રહીએ છીએ. આપણે આપણી ભવિષ્યની પેઢીઓ માટે આવું કામ કરવું જોઈએ. ચાલુ વર્ષની થીમ ‘એન્વાયરન્મેન્ટલ એન્ડ ક્લાઇમેટ લિટરસી’ કુદરત અને કુદરતી સંસાધનોનું સંરક્ષણ કરવા જાગૃતિ લાવવામાં મદદરૂપ થશે તેવી મને આશા છે.”
પ્રધાનમંત્રીએ રિપબ્લિક ટીવી સમિટને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે મુંબઈમાં રિપબ્લિક ટીવી સમિટને સંબોધન કર્યું હતું. તેમણે ગઈકાલે મુંબઈની હોસ્પિટલમાં લાગેલી આગની દુર્ઘટનામાં થયેલી જાનહાનિ પર શોક વ્યક્ત કર્યો હતો. તેમણે વાઇબ્રન્ટ અને સમૃદ્ધ દેશ માટે સકારાત્મક સમાચારનાં મહત્વ પર ભાર મૂક્યો હતો. તેમણે જણાવ્યું હતું કે, ભારતને વિજ્ઞાન, નવીનતા અને રમતગમત વગેરે જેવા વિવિધ ક્ષેત્રોમાં વધારે ઊંચાઈ હાંસલ કરવાની જરૂરિયાત છે. તેમણે મીડિયામાં પણ સકારાત્મક સમાચારોની જરૂરિયાતનો ઉલ્લેખ કર્યો હતો. પ્રધાનમંત્રીએ જણાવ્યું હતું કે, “સર્જિંગ ઇન્ડિયા” 130 કરોડ ભારતીયોનાં જુસ્સાનું પ્રતિનિધિત્વ કરે છે. તેમણે કહ્યુ હતું કે, થોડાં વર્ષો અગાઉ ભારત પાંચ ટ્રિલિયન ડોલરનું અર્થતંત્ર બનવા તરફ આગળ વધવું અને ઇઝ ઑફ ડુઈંગ બિઝનેસમાં આગળ વધવાની કલ્પના કરવી પણ મુશ્કેલ હતી. તેમણે અત્યારે કેવી રીતે અપરાધી પ્રવૃત્તિઓમાં સંકળાયેલા લોકોને કેવી રીતે ઝડપવામાં આવે છે અને ન્યાય આપવામાં આવે છે એનાં ઉદાહરણો આપ્યાં હતાં. તેમણે ચાર વર્ષમાં થયેલા સાફસફાઈથી લઈને કરદાતાઓની સંખ્યાઓમાં વધારા સુધી કેવાં પરિવર્તનો આવ્યાં છે એનાં ઉદાહરણો આપ્યાં હતાં. તેમણે જણાવ્યું હતું કે, કેન્દ્ર સરકાર નીતિ સંચાલિત સુશાસન અને અંદાજ બાંધી શકાય એવી પારદર્શક નીતિઓ મારફતે આગળ વધી રહી છે. તેમણે માળખાગત વિકાસની ઝડપી ગતિનો સંદર્ભ આપ્યો હતો. તેમણે માસિક પ્રગતિ બેઠકોનો ઉલ્લેખ પણ કર્યો હતો, જેમાં તેમણે વિવિધ પ્રોજેક્ટની પ્રગતિની સમીક્ષા કરવાની બેઠકોનું અધ્યક્ષપદ કર્યું હતું. તેમણે કહ્યું હતું કે, રૂ. 12 લાખ કરોડનાં મૂલ્યનાં વિવિધ પ્રોજેક્ટ આ રીતે ઝડપથી આગળ વધી રહ્યાં છે. તેમણે ભારપૂર્વક જણાવ્યું હતું કે, કામગીરીને પગલે કાયદા અને નિયમોનું અનુકરણ કરવામાં આવશે. આ સંદર્ભમાં તેમણે નાદારી અને દેવાળિયાપણાની આચારસંહિતાનો ઉલ્લેખ કર્યો હતો. તેમણે જણાવ્યું હતું કે, ભારતની વિદેશી નીતિમાં હવે રાષ્ટ્રીય હિત સર્વોપરી છે. ભારતનો અવાજ આંતરરાષ્ટ્રીય સ્તરે સંભળાય છે. શ્રી નરેન્દ્ર મોદીએ જણાવ્યું હતું કે, જીએસટીનો 28 ટકા સ્લેબ ટૂંક સમયમાં વૈભવી અને મોજશોખની વસ્તુઓ માટે મર્યાદિત થઈ જશે. પ્રધાનમંત્રીએ કહ્યું હતું કે, સામાન્ય નાગરિક દ્વારા ઉપયોગમાં લેવાતી લગભગ તમામ ચીજવસ્તુઓ સહિત 99 ટકા ચીજવસ્તુઓને 18 ટકા કે તેનાથી ઓછા જીએસટીનાં સ્લેબમાં રાખવાનો પ્રયાસ કરવામાં આવશે.
પ્રધાનમંત્રી આવતીકાલે મિઝોરમ અને મેઘાલયની મુલાકાત લેશે; વિવિધ વિકાસલક્ષી પ્રોજેક્ટનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી આવતીકાલે (16-12-2017) મિઝોરમ અને મેઘાલયનો પ્રવાસ કરશે, જ્યાં તેઓ વિવિધ વિકાસ યોજનાઓનું ઉદ્ઘાટન કરશે. પ્રધાનમંત્રીએ કહ્યું હતું કે, “અદભૂત અને આકર્ષક પૂર્વોત્તર બોલાવી રહ્યું છે. હું આવતીકાલે મિઝોરમ અને મેઘાલયનાં પ્રવાસને લઈને ઉત્સુક છું, જ્યાં વિવિધ વિકાસ યોજનાઓનું ઉદ્ઘાટન કરવામાં આવશે. આ યોજનાઓથી પૂર્વોત્તરની વિકાસ યાત્રાને નવો વેગ મળશે. મારું સદનસીબ છે કે આઇઝોલમાં આવતીકાલે આયોજિત કાર્યક્રમ દરમિયાન ટ્યુરિઅલ જળ વિદ્યુત યોજનાને રાષ્ટ્રને સમર્પિત કરવાનું સૌભાગ્ય મને મળશે. આ યોજના પૂર્ણ થવી મિઝારોમની જનતા માટે વરદાનરૂપ છે. યુવા શક્તિને એક નવી ગતિ આપવા ડોનરે 100 કરોડ રૂપિયાનું નોર્થઇસ્ટ વેન્ચર કેપિટલ ફંડ ઊભું કર્યું છે. આવતીકાલે હું ફંડમાંથી ઉદ્યોગસાહસિકો વચ્ચે ચેકનું વિતરણ કરીશ. પૂર્વોત્તરનાં યુવાઓ વચ્ચે ઉદ્યોગસાહસિકતાની ભાવના આ ક્ષેત્રનાં સશક્તિકરણની દ્રષ્ટિએ અતિ મહત્ત્વપૂર્ણ છે. શિલોંગમાં હું શિલોંગ-નોંગસ્ટોઇન-રોંગજેંગ-ટૂરા રોડનું ઉદ્ઘાટન કરીશ. આ પ્રોજેક્ટ જોડાણને સુધારશે તથા આર્થિક વૃદ્ધિને વધુ વેગ આપશે. હું જનસભાને સંબોધિત કરીશ. અમને પૂર્વોત્તરમાં પ્રચૂર સંભાવનાઓ દેખાય છે અને અમે આ ક્ષેત્રનો સંપૂર્ણ વિકાસ કરવા બધું કરવા કટિબદ્ધ છીએ.”
પ્રધાનમંત્રીએ અક્ષય તૃતિયા નિમિતે લોકોને શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ અક્ષય તૃતિયાના પ્રસંગે લોકોને શુભકામનાઓ પાઠવી હતી. પ્રધાનમંત્રીએ એક ટ્વીટમાં કહ્યું હતું, “તમામ દેશવાસીઓને અક્ષય તૃતિયાની શુભકામનાઓ. શુભ કાર્યોની સિદ્ધિઓ સાથે જોડાયેલ આ પાવન પર્વ કોરોના મહામારી પર વિજયના આપણા સંકલ્પને સાકાર કરવાની શક્તિ પ્રદાન કરે.”
પ્રધાનમંત્રીની ઓમાનની મુલાકાત દરમિયાન બંને દેશો વચ્ચે થયેલી સમજૂતીઓ/એમઓયુ (11 ફેબ્રુઆરી, 2018)

ક્રમ સમજૂતી કરાર 1. નાગરિક અને વેપાર-વાણિજ્યની બાબતમાં ન્યાયિક અને કાનુની સહકાર પર સમજૂતી. 2. રાજદ્વારી, વિશેષ સેવા અને અધિકૃત પાસપોર્ટ ધારકો માટે અસર-પરસ વિઝા મુક્તિ પર સમજૂતી. 3. સ્વાસ્થ્યનાં ક્ષેત્રમાં સહકાર પર સમજૂતી કરાર (એમઓયુ). 4. અંતરિક્ષનાં શાંતિપૂર્ણ ઉપયોગમાં સહકાર પર સમજૂતી કરાર (એમઓયુ). 5. ભારતનાં વિદેશ મંત્રાલયને આધિન વિદેશી સેવા સંસ્થા અને ઓમાન ડિપ્લોમેટિક ઇન્સ્ટિટ્યૂટ વચ્ચે સહકાર પર સમજૂતી કરાર (એમઓયુ). 6. ઓમાનની નેશનલ ડિફેન્સ કોલેજ સલ્તનત અને ઇન્સ્ટિટ્યૂટ ફોર ડિફેન્સ સ્ટડીઝ એન્ડ ધ એનાલીસિસ વચ્ચે શૈક્ષણિક અને શિષ્યવૃત્તિ ક્ષેત્રો પર સમજૂતી કરાર (એમઓયુ). 7. ભારત અને ઓમાન વચ્ચે પ્રવાસન સહકારનાં ક્ષેત્રમાં સમજૂતી કરાર (એમઓયુ). 8. લશ્કરી સહકાર પર સમજૂતી કરાર માટે જોડાણ.
પ્રધાનમંત્રી આવતી કાલે નોઈડા ખાતે ‘સ્ટેન્ડ અપ ઈન્ડિયા પહેલ’નું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી આવતી કાલે નોઈડા ખાતે ‘સ્ટેન્ડ અપ ઈન્ડિયા પહેલ’નુ ઉદ્ઘાટન કરશે. ‘સ્ટેન્ડ અપ ઈન્ડિયા સ્કીમ’ 10 લાખ રૂપિયાથી 100 લાખ રૂપિયા સુધીની સીમામાં લોન માટે અનુસૂચિત જાતિ / અનુસૂચિત જનજાતિ અને મહિલાઓ માટે ઉદ્યમશિલતાને પ્રોત્સાહન આપવા માટે પ્રારંભ કરાઈ રહી છે. શિડ્યૂલ્ડ કોમર્શીયલ બેંકની દરેક બ્રાન્ચ ઓછામાં ઓછી આ પ્રકારની બે લોન આપશે. આ પહેલ માટે ઓનલાઈન નોંધણી અને સહાયક સેવાઓ પૂરી પાડવા માટે વેબ પોર્ટલની પણ શરૂઆત કરવામાં આવશે. આ પ્રસંગે પ્રધાનમંત્રી 5100 ઈ-રીક્ષાને પણ ફ્લેગ ઓફ આપશે. તેઓ કૌશલ્ય વિકાસ કેન્દ્ર (કૌશલ્ય સેન્ટર)ના ઉદ્ઘાટનની સાથો-સાથ લાભાર્થીઓ સાથે પણ ચર્ચા કરશે.
મંત્રીમંડળે જાહેર ક્ષેત્રની બેંકોને નાણાકીય રીતે સક્ષમ એનબીએફસી/એચએફસી પાસેથી ઊંચુ રેટીંગ ધરાવતી પુલ્ડ એસેટ્સ ખરીદવા ‘આંશિક ક્રેડિટ ગેરંટી યોજના’ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે નીચે દર્શાવેલી બાબતોને મંજૂરી આપી હતી: ભારત સરકાર જાહેર ક્ષેત્રની બેંકોને નાણાકીય રીત સક્ષમ નૉન બેંકીંગ ફાયનાન્સ કંપનીઓ/હાઉસિંગ ફાયનાન્સ કંપનીઓ પાસેથી ઊંચુ રેટીંગ ધરાવતી પુલ્ડ એસેટ્સ ખરીદવા માટે “આંશિક ક્રેડિટ ગેરંટી યોજના” ઓફર કરશે. નાણા મંત્રાલય સાથે થયેલી સહમતી મુજબ આ યોજના હેઠળ ખરીદવામાં આવેલી એસેટ્સની એકંદર ગેરંટીની રકમ એસેટ્સના વાજબી મૂલ્યના 10 ટકાની પ્રથમ ખોટ અથવા તો રૂ. 10,000 કરોડ બંનેમાંથી જે ઓછી રકમ હોય તેટલી રકમ જેટલી મર્યાદિત રહેશે. આ યોજના હેઠળ એવી એનબીએફસી/એચએફસીને આવરી લેવામાં આવશે, જે તા.18-2018 પૂર્વેના એક વર્ષના ગાળામાં
કેન્દ્ર સરકારનાં વર્ષ 2018-19ના અંદાજપત્ર અંગે પ્રધાનમંત્રીનું નિવેદન

હું નાણાંમંત્રી માનનીય અરૂણ જેટલીજીને આ બજેટ રજૂ કરવા બદલ અભિનંદન પાઠવું છું. આ બજેટમાં દેશના એગ્રિકલ્ચર થી માંડીને ઈનફ્રાસ્ટ્ર્કચર સુધીની બાબતો પર પૂરતુ ધ્યાન આપવામાં આવ્યું છે. આ બજેટમાં ગરીબ અને મધ્યમ વર્ગનાં આરોગ્યની ચિંતા કરતી આરોગ્યની યોજનાઓ છે, તો નાના ઉદ્યોગકારોની સંપત્તિ વધારનારી જોગવાઈઓ પણ છે. ફૂડ પ્રોસેસિંગથી માંડીને ફાયબર ઓપ્ટીક્સ સુધી, સડકથી માંડીને શિપિંગ સુધી, ગ્રામીણ ભારતથી માંડીને આયુષ્યમાન ભારત સુધી, યુવાનોથી માંડીને સિનિયર સિટીઝન સુધી, ડિજીટલ ઈન્ડિયાથી માંડીને સ્ટાર્ટ-અપ ઈન્ડિયા સુધી દેશનાં સવાસો કરોડ લોકોની આશા અને અપેક્ષાઓને મજબૂત બનાવનારૂ બજેટ છે. દેશનાં વિકાસને ગતિ આપનારૂ બજેટ છે. આ બજેટ ખેડુતલક્ષી, સામાન્ય મનવીનું, વ્યવસાયલક્ષી હોવાની સાથે સાથે વિકાસલક્ષી પણ છે. એમાં વ્યાપાર-વાણિજ્યના સરળીકરણની સાથે સાથે ઇઝ ઑફ લીવીંગ પર પણ ધ્યાન કેન્દ્રિત કરવામાં આવ્યું છે. મધ્યમ વર્ગ માટે વધારે બચત, 21મી સદીનાં ભારત માટે નવા યુગને અનુરૂપ નિર્માણકાર્ય અને વધુ સારા આરોગ્યની ખાતરી આપવામાં આવી છે. આ બધાં ઇઝ ઑફ લીવીંગની દિશાનાં નક્કર પગલાં છે. આપણા દેશના ખેડૂતોએ અનાજ અને ફળ-શાકભાજીનું વિક્રમી ઉત્પાદન કરીને દેશનાં વિકાસમાં ઐતિહાસિક પ્રદાન કર્યું છે. આ બજેટમાં ખેડૂતોની સ્થિતિને વધુ મજબૂત કરવા માટે અને તેમની આવક વધારવાની દિશામાં પગલાં ભરવાની રજૂઆત કરવામાં આવી છે. ગામડાં અને ખેતી માટે લગભગ 14.5 લાખ કરોડ રૂપિયાની વિક્રમી ફાળવણી કરવામાં આવી છે. 51 લાખ નવાં ઘર, 3 લાખ કિલોમીટરથી વધુની સડકો, આશરે 2 કરોડ શૌચાલયો, પોણા બે કરોડ ઘરમાં વિજળીનું જોડાણ તેમજ આનો સીધો લાભ દલિતો, શોષિતો તથા વંચિતો વગેરેને મળશે. આ એવાં કામો છે કે જે ગ્રામ્ય વિસ્તારોમાં રોજગારીની નવી તકો લઈને આવશે. ખેડૂતોને તેમની પડતર કરતાં દોઢ ગણુ મૂલ્ય અપાવવાની જાહેરાત કરવામાં આવી છે તેની હું પ્રશંસા કરૂ છું. ખેડૂતોને આ પગલાંનો પૂરો લાભ મળી શકે, એ માટે કેન્દ્ર સરકારે રાજ્યો સાથે ચર્ચા કરીને મજબૂત વ્યવસ્થા વિકસાવશે. શાકભાજી અને ફળ પેદા કરતા ખેડૂતો માટે ‘ઓપરેશન ગ્રીન્સ’ એક સફળ કદમ પૂરવાર થશે. અમે જોયું છે કે જે રીતે દૂધ ક્ષેત્રમાં અમૂલે દૂધ ઉત્પાદક ખેડૂતોને યોગ્ય ભાવ અપાવ્યા છે. આપણા દેશમાં ઉદ્યોગનાં વિકાસ માટે કલ્સ્ટર આધારિત અભિગમ અપનાવવા અંગે આપણે પરિચિત છીએ. હવે દેશના અલગ અલગ જીલ્લાઓમાં ખેતી સંબંધિત ત્યાંની પેદાશોને ધ્યાનમાં રાખીને કૃષિ ક્લસ્ટર અભિગમ અપનાવીને આગળ વધવામાં આવશે. આ જીલ્લાઓની એક ઓળખ ઉભી કરીને આ ખાસ ખેત પેદાશો અંગે સંગ્રહ અને માર્કેટીંગની વ્યવસ્થા વિકસાવવાની યોજનાનું હું સ્વાગત કરૂ છુ. આપણા દેશમાં કો-ઓપરેટિવ સહકારી મંડળીઓને કરવેરામાં રાહત આપવામાં આવે છે. પરંતુ ‘ફાર્મર પ્રોડ્યુસર ઓર્ગેનાઈઝેશન-  વધારવા માટે અને ન્યૂ ઈન્ડિયાના પાયાને મજબૂત કરનારૂં આ બજેટ રજૂ કરવા બદલ હૃદયપૂર્વક અભિનંદન પાઠવું છું.
પ્રધાનમંત્રીએ ડૉ. મનમોહન સિંહ જીના જલ્દી સ્વસ્થ થવાની પ્રાર્થના કરી

પ્રધાનમંત્રી શ્રી નરેન્દ્ર મોદીએ ડૉ. મનમોહન સિંહ જીના સારા સ્વાસ્થ્ય અને ઝડપથી સાજા થવા માટે પ્રાર્થના કરી છે. એક ટ્વિટમાં પ્રધાનમંત્રીએ કહ્યું; "હું ડૉ. મનમોહન સિંહ જીના સારા સ્વાસ્થ્ય અને ઝડપથી સાજા થવા માટે પ્રાર્થના કરું છું."
પ્રધાનમંત્રી અને ફિલિપાઇન્સના રાષ્ટ્રપતિ વચ્ચે ટેલીફોન પર ચર્ચા થઈ

પ્રધાનમંત્રી શ્રી નરેન્દ્ર મોદીએ આજે ફિલિપાઇન્સના રાષ્ટ્રપતિ મહામહિમ રોડ્રિગો ડુટર્ટે સાથે ટેલીફોન પર ચર્ચા કરી હતી અને કોવિડ-19 મહામારીના કારણે ઉભા થયેલા પડકારોનો સામનો કરવા માટે બંને દેશોની સરકારોએ લીધેલા પગલાં અંગે બંને મહાનુભવોએ વાર્તાલાપ કર્યો હતો બંને નેતાઓએ વર્તમાન આરોગ્ય કટોકટીની સ્થિતિમાં એકબીજાના દેશોમાં વસતા પોતાના દેશવાસીઓની સલામતી અને સુખાકારી સુનિશ્ચિત કરવા માટે અને તેમને સ્વદેશ મોકલવાની કાર્યવાહીમાં બંનેની સરકારોએ આપેલા સહકારની પ્રશંસા કરી હતી. ફિલિપાઇન્સના રાષ્ટ્રપતિએ ફિલિપાઇન્સમાં ભારતે મોકલેલા આવશ્યક ફાર્માસ્યુટિલના પૂરવઠાની પણ પ્રશંસા કરી હતી. પ્રધાનમંત્રીએ ફિલિપાઇન્સના રાષ્ટ્રપતિ ડુટર્ટેને ખાતરી આપી હતી કે, આ મહામારી સામેની લડાઇમાં ફિલિપાઇન્સને સહકાર આપવા માટે ભારત પ્રતિબદ્ધ છે અને ભારપૂર્વક જણાવ્યું હતું કે, એકવાર આ બીમારીની રસી મળી જાય તે પછી તે રસીના ઉત્પાદન સહિત સમગ્ર માનવજાતના લાભાર્થે ફાર્માસ્યુટિકલ ઉત્પાદનોના પરવડે તેવા દરે ઉત્પાદન માટે ભારતની સ્થાપિત ક્ષમતા વધારવા સતત પ્રયત્નશીલ છે. બંને નેતાઓએ તાજેતરના વર્ષોમાં સંરક્ષણ સહિત તમામ પાસાઓમાં બંને દેશો વચ્ચેના દ્વિપક્ષીય સંબંધોમાં આવેલી પ્રગતિ અંગે સંતોષની લાગણી વ્યક્ત કરી હતી. પ્રધાનમંત્રીએ ભારપૂર્વક કહ્યું હતું કે, ભારત ફિલિપાઇન્સને ઇન્ડો-પેસિફિક પ્રદેશમાં એક મહત્વપૂર્ણ ભાગીદાર તરીકે જુએ છે. પ્રધાનમંત્રીએ આગામી સમયમાં આવી રહેલા ફિલિપાઇન્સના રાષ્ટ્રીય દિવસ નિમિત્તે રાષ્ટ્રપતિ ડુટર્ટે અને ફિલિપાઇન્સના લોકોને શુભેચ્છાઓ પાછવી હતી.
મંત્રીમંડળે સરકારી વહીવટ અને શાસન સુધારાના ક્ષેત્રમાં સહકાર પર ભારત અને પોર્ટુગલ વચ્ચે સમજૂતીકરાર (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત સરકારના કર્મચારી, સરકારી ફરિયાદો અને પેન્શન મંત્રાલયના વહીવટી સુધારા અને સરકારી ફરિયાદોના વિભાગ અને પ્રજાસત્તાક પોર્ટુગલની સરકારના પ્રેસિડેન્સી અને એડમિનિસ્ટ્રેટિવ મોડર્નાઇઝેશન મંત્રાલય વચ્ચે ‘જાહેર વહીવટ અને સરકારી સુધારા’ના ક્ષેત્ર માટે થયેલા સમજૂતીકરાર (એમઓયુ) પર થયેલા હસ્તાક્ષરને મંજૂરી આપી છે. આ એમઓયુ સરકારી સેવાના વ્યવસ્થાપનના ક્ષેત્રમાં કાર્યશૈલી ઝડપથી બદલવા તથા ભારતીય સરકારી સેવા પ્રદાન વ્યવસ્થામાં કેટલીક શ્રેષ્ઠ પદ્ધતિઓ અને પ્રક્રિયાઓ પુનરાવર્તિત કરવા, સ્વીકારવા અને નવીનતા લાવવા પોર્ટુગલ સાથે ગ્રાહકલક્ષી સરકારી સેવાના પ્રદાનની વ્યવસ્થાને સમજવામાં મદદરૂપ થશે, જે ભારતમાં સરકારી સેવા પ્રદાન કરવામાં સુધારા તરફ દોરી જશે. આ એમઓયુ હેઠળ સહકારના ક્ષેત્રોમાં નીચેની બાબતો સામેલ હોઈ શકે છે, પણ મર્યાદિત નહીં હોયઃ (a) સરકારની ડિજિટલ કાયાપલટ (b) વહીવટી વ્યવસ્થાનું સરળીકરણ અને પ્રક્રિયાનું રિ-એન્જિનીયરિંગ (c) સરકારી સેવાની ડિલિવરી (d) કર્મચારીની ક્ષમતાનું નિર્માણ અને વિકાસ (e) સરકારી વહીવટમાં સુશાસનની પદ્ધતિઓની વહેંચણી (f) સરકારી ફરિયાદ નિવારણ વ્યવસ્થા એમઓયુના સહકારના સ્વરૂપમાં નીચેની બાબતો સામેલ હશે: (a) સહકાર અને જોડાણના સંબંધમાં ચાલુ ચર્ચા માટે વરિષ્ઠ સલાહકાર સંસ્થાની રચના અને કાર્યસત્રોનું આયોજન ; (b) જાણકારી અને અનુભવોનું આદાનપ્રદાન તથા ઉપરોક્ત ઉલ્લેખિત ક્ષેત્રોમાં ચર્ચાવિચારણાનું આયોજન, મૂળ સ્થાને અને ઓનલાઇન; (c) સરકારી વહીવટ અને શાસન સુધારણા સાથે સંબંધિત ઇવેન્ટમાં આમંત્રણોનું આદાનપ્રદાન તથા આ ક્ષેત્રમાં નિષ્ણાતોનું આદાનપ્રદાન; (d) સરકારી વહીવટ અને શાસન સંબંધિત સુધારા સાથે સંબંધિત પ્રકાશનો, અહેવાલો અને વિવિધ સરકારી સામગ્રીઓનું આદાનપ્રદાન, જે બંને પક્ષો દ્વારા પ્રકાશિત થાય છે; (e) કાર્યશાળાઓ, સેમિનાર અને સમારંભો મારફતે અભ્યાસ મુલાકાતો અને માહિતીની વહેંચણીની સુવિધા; (f) સરકારી વહીવટ અને શાસન સુધારણાના ક્ષેત્રમાં પારસ્પરિક હિતના સરકાર અને જોડાણના અન્ય કોઈ પણ સ્વરૂપો તથા હસ્તાક્ષરકર્તાઓ દ્વારા સંયુક્તપણે લેવાયેલા નિર્ણયો. સરકારી વહીવટ અને શાસન સુધારણા પર સંયુક્ત કાર્યકારી જૂથ એમઓયુના અમલીકરણ માટે જવાબદાર હશે. પૃષ્ઠભૂમિ: નાગરિક-કેન્દ્રીત સેવાઓની જોગવાઈ અસરકારક સરકારી વહીવટી વ્યવસ્થાનો પાયો છે. તે શાસનમાં પારદર્શકતા અને જવાબદારી તરફ દોરી જાય છે તથા સમાન વૃદ્ધિને વેગ આપે છે. ભારત સરકારે સમગ્ર દેશમાં સરકારી સેવાઓની ઓનલાઇન ડિલિવરીમાં ઝડપથી આગેકૂચ કરવાનો લક્ષ્યાંક નિર્ધારિત કર્યો છે. તેનો ઉદ્દેશ સરકારી વહીવટી વ્યવસ્થા, સરકારી ફરિયાદ નિવારણ વ્યવસ્થા, ઇ-ગવર્નન્સમાં પ્રગતિ, ડિજિટલ ઇન્ડિયા વગેરેમાં સુધારાના સરકારના પ્રયાસોને સઘન બનાવવાનો છે, જેથી ઇ-ગવર્નન્સ આધારિત નાગરિક કેન્દ્રીત એન્ડ-ટૂ-એન્ડ ઓનલાઇન સેવાઓ મારફતે ‘લઘુતમ સરકાર, મહત્તમ શાસન’ના લક્ષ્યાંક ઝડપથી હાંસલ થઈ શકે. સુશાસન અને વહીવટી સુધારામાં પહેલો માટે આંતરરાષ્ટ્રીય જોડાણો કરવાના પોતાના પ્રયાસોના ભાગરૂપે ડીએઆરપીજીએ અત્યાર સુધી ચીન, મલેશિયા, સિંગાપોર, ફ્રાંસ અને બ્રિટન સાથે દ્વિપક્ષીય એમઓયુ તથા બ્રાઝિલ અને દક્ષિણ આફ્રિકા સાથે ત્રિપક્ષીય એમઓયુ કર્યા છે. ચીન અને સિંગાપોર સાથે એમઓયુ વિદેશ મંત્રાલયની સલાહ હેઠળ નવેસરથી કરવાની વિચારણા ચાલી રહી છે. પોર્ટુગલ સાથે તાજેતરમાં થયેલા એમઓયુ એ દિશામાં મહત્વપૂર્ણ પગલું છે.
કેબિનેટે વિકલાંગતા ક્ષેત્રે સહકાર માટે ભારત અને ચિલી વચ્ચેના સમજૂતી કરાર પર હસ્તાક્ષરને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે વિકલાંગતા ક્ષેત્રે સહકાર માટે ભારત અને ચિલી વચ્ચેના સમજૂતી કરાર પર હસ્તાક્ષરને મંજૂરી આપી છે. દ્વિપક્ષીય સમજૂતી પત્ર વિકલાંગતા ક્ષેત્રે સંયુક્ત પહેલ દ્વારા વિકલાંગ વ્યક્તિઓના સશક્તિકરણ વિભાગ, ભારત સરકાર અને ચિલી સરકાર વચ્ચે સહકારને પ્રોત્સાહિત કરશે. તે ભારત અને ચિલી વચ્ચેના દ્વિપક્ષીય સંબંધોને મજબૂત બનાવશે. વિકલાંગતા ક્ષેત્રે ખાસ કરીને નીચેના ક્ષેત્રોમાં સહયોગની ઈચ્છા વ્યક્ત કરતા દેશો વચ્ચે સંયુક્ત ઉદ્દેશ્ય પત્ર પર હસ્તાક્ષર કરવામાં આવ્યા હતા: વિકલાંગતા નીતિ અને સેવાઓની ડિલિવરી પર માહિતીનું આદાનપ્રદાન. માહિતી અને જ્ઞાનની આપ-લે. સહાયક ઉપકરણ તકનીકમાં સહકાર. વિકલાંગતા ક્ષેત્રમાં પરસ્પર હિતના પ્રોજેક્ટ્સનો વિકાસ. વિકલાંગતાની પ્રારંભિક ઓળખ અને નિવારણ. નિષ્ણાતો, શિક્ષણવિદો અને અન્ય વહીવટી કર્મચારીઓનું વિનિમય. એમઓયુ તેના હેઠળની પ્રવૃત્તિઓ માટેના ખર્ચને આવરી લેવા માટે ભંડોળ માટે મિકેનિઝમ પ્રદાન કરે છે. આવી પ્રવૃતિઓ માટેનો ખર્ચ બંને સરકાર દ્વારા પરસ્પર નક્કી કરવામાં આવશે કે જે કેસ દર કેસના આધારે ભંડોળ અને સંસાધનોની ઉપલબ્ધતાને આધીન છે. સંયુક્ત પ્રવૃત્તિઓ માટે આંતરરાષ્ટ્રીય પ્રવાસ/આવાસ માટેનો ખર્ચ મુલાકાતી દેશ દ્વારા લેવામાં આવશે જ્યારે મીટિંગ યોજવા માટેનો ખર્ચ યજમાન દેશ દ્વારા ઉઠાવવામાં આવશે. ભારત ચિલીના સંબંધો વ્યાપક મુદ્દાઓ પર સમાનતાના આધારે ઉષ્માભર્યા અને મૈત્રીપૂર્ણ છે. વર્ષ 2019-20 બંને દેશો વચ્ચેના રાજદ્વારી સંબંધોનું 70મું વર્ષ છે. ઉચ્ચ સ્તરીય મુલાકાતોના આદાનપ્રદાન સાથે વર્ષોથી દ્વિપક્ષીય સંબંધો મજબૂત બન્યા છે, જેમાં 2005 અને 2009માં ચિલીના માનનીય રાષ્ટ્રપતિની બે મુલાકાતોનો સમાવેશ થાય છે.